Γήπεδα Αχαΐας



Στάδια

Παμπελοποννησιακό Στάδιο

Κατασκευάστηκε το 1981 με την ονομασία Εθνικό Στάδιο Πατρών. Το 2004 ανακαινίστηκε, μετονομάστηκε και χρησιμοποιήθηκε στους Ολυμπιακούς Αγώνες. Είναι χωρητικότητας 23.588 θέσεων και οι μισές από αυτές είναι σκεπαστές. Επίσης περιέχει στίβο που περιβάλλει τον ποδοσφαιρικό αγωνιστικό χώρο, ενώ στις εγκαταστάσεις του υπάρχει και βοηθητικό ανοιχτό γήπεδο με φυσικό χλοοτάπητα (γρασίδι) και επίσης περιβάλλον στίβο, δύο μικρά γήπεδα ποδοσφαίρου με τεχνητό (πλαστικό) χλοοτάπητα και δύο ανοιχτά γήπεδα μπάσκετ καθώς και μεγάλοι χώροι στάθμευσης οχημάτων.

Το γήπεδο έχει χρησιμοποιηθεί στο παρελθόν από την Παναχαϊκή, η οποία έχει παίξει εκεί αρκετά παιχνίδια της κατά καιρούς εκεί αλλά και από τον Πατραϊκό που ήταν η έδρα του για δύο χρόνια περίπου από το 1999 έως το 2001. Στο Παμπελοποννησιακό διοργανώνεται συχνά ο τελικός Κυπέλλου της Ε.Π.Σ. Αχαΐας.

Το στάδιο και ο περιβάλλον χώρος ανήκει στο Ελληνικό Δημόσιο και το διαχειρίζεται ο Δήμος Πατρέων.

Βοηθητικό Γήπεδο Παμπελοποννησιακού Σταδίου

Ξερό γήπεδο στην αρχή, έπειτα καλύφθηκε με χόρτο. Σήμερα προστίθενται και κερκίδες, ενώ έχει προβολείς.

"Κώστας Δαβουρλής" Παναχαϊκής Γ.Ε.

Κατασκευάστηκε το 1938. Έχει χωρητικότητα 11.321 θεατές και διαθέτει μια σκεπαστή εξέδρα. Είναι ευρέως γνωστό και ως Στάδιο Παναχαϊκής όπου ονομαζόταν και αρχικά έως το 1992 που πήρε το όνομα του Κώστα Δαβουρλή, ξακουστού παλαίμαχου παίκτη της Παναχαϊκής και διεθνή με την Εθνική Ελλάδας. Μία κερκίδα του γηπέδου είναι αφιερωμένη στον άλλοτε ποδοσφαιριστή της Παναχαϊκής Θέμη Ρήγα. Ανήκει εξ' ολοκλήρου στην ερασιτεχνική Παναχαϊκή Γ.Ε. 1891.

Στάδιο Λαδόπουλου Πάτρας
Πρώην ξερό γήπεδο ποδοσφαίρου. Το 2003 τοποθετήθηκε φυσικός χλοοτάπητας και διαμορφώθηκε και ως προπονητήριο των ομάδων στίβου. Επίσης περιέχει και κλειστό γυμναστήριο τόσο για στίβο, όσο και για ενόργανη γυμναστική. Δεν έχει εξέδρες. Όσο ήταν ξερό, ήταν η έδρα της Αναγέννησης Πατρών.

Εθνικό Στάδιο Αιγίου
Κατασκευάστηκε το 1948. Πλέον ονομάζεται Δημοτικό Στάδιο Αιγίου. Χωρητικότητα: 7.000 θεατές. Έχει δύο κερκίδες, από τις οποίες η μία μόνο έχει πλαστικά καθίσματα. Είναι η έδρα του Παναιγιαλείου.

Δημοτικό Στάδιο Άκολης Αβύθου
Χωρητικότητα: 300 θεατές. Αγωνίζεται σε αυτό η Αναγέννηση Ροδοδάφνης και ο Αίας Αβύθου.

Στάδιο Πανεπιστημίου Πατρών

Βρίσκεται και ανήκει στο Πανεπιστήμιο Πατρών. Κατασκευάστηκε στο τέλος της δεκαετίας του '70. Το 2003 είχε οριστεί προπονητήριο των Ολυμπιακών αγώνων και τοποθετήθηκε χόρτο, όπως και προβολείς, αλλά τελικά δεν χρησιμοποιήθηκε. Δεν το χρησιμοποιεί καμιά ομάδα για έδρα. Έχει εξέδρα 1.500 θεατών.

Άλλα στάδια
Εθνικό Στάδιο Καμαρών
Εθνικό Στάδιο Καλαβρύτων
Εθνικό Στάδιο Κάτω Αχαΐας

Γήπεδα με χόρτο

Γήπεδο Θύελλας Πατρών "Φώτης Αραβαντινός"

Κατασκευάστηκε το 2000 και ανήκει στην Θύελλα Πατρών. Χωρητικότητα 2.000 θεατών, έχει προβολείς.

Βοηθητικό Γήπεδο Θύελλας Πατρών

Κατασκευάστηκε το 2003 και ανήκει στην Θύελλα. Χωρητικότητα 300 θεατές.

Γήπεδο Ε.Π.Σ. Αχαΐας "Ανδρέας Κάνιστρας"

Κατασκευάστηκε το 2005 στο Πετρωτό και ανήκει στην Ε.Π.Σ. Αχαΐας. Σήμερα χρησιμοποιείται από όλα τα σωματεία της Πάτρας.

Γήπεδο Φωστήρα Οβρυάς 
Κατασκευάστηκε το 1982 και ανήκει στον Φωστήρα Οβρυάς. Είναι από τις πιο δυνατές και "καυτές" έδρες της Πάτρας (μαζί με αυτή του Ζαβλανίου), και αποκαλείται από τους φιλάθλους της πόλης "Σαντιάγκο Μπερναμπέου". To 2005 καλύφθηκε με χόρτο, ενώ είναι ακόμα υπό ανακατασκευή.

Αθλητικό κέντρο Οβρυάς Ντα Λούζ
Είναι ιδιωτικό κανονικών διαστάσεων γήπεδο με πλαστικό τάπητα και κερκίδα. Η κατασκευή του άρχισε το 2006 Χρησιμοποιείται από το Α.Ο. Πάτραι για προπονήσεις .Επίσης κάθε χρόνο είναι έδρα πολλών σωματείων της Πάτρας .

Δημοτικό Γήπεδο Παραλίας

Το Δημοτικό Γήπεδο Παραλίας, με την επωνυμία "Δημήτριος Τσίγκας", βρίσκεται στην περιοχή "Εύα" και δίπλα ακριβώς από την θάλασσα. Το γήπεδο είναι έδρα της Δόξας Παραλίας που αγωνίζεται στην Α1΄ (2η κατηγορία) Αχαΐας.

Το γήπεδο στο παρελθόν ήταν ξερό, έως το 2009 που πραγματοποιήθηκαν κάποιες ανακαινιστικές αλλαγές, όπως τοποθέτηση φυσικού χλοοτάπητα ανθεκτικού στο αλμυρό νερό λόγω της θέσης του γηπέδου. Μισό χρόνο αργότερα ο τότε δήμαρχος της Παραλίας Δημήτριος Τσίγκας, που με δική του συμβολή ανακαινίστηκε ο χώρος του γηπέδου, έφυγε ξαφνικά από την ζωή και για να τον τιμήσει η τοπική κοινωνία έδωσε το όνομά του στο γήπεδο.

Γήπεδο Αθλητικού Κέντρου Πρεβέδου
Κατασκευάστηκε το 2000 και δεν ανήκει σε καμία ομάδα. Το Αθλητικό Κέντρο διαθέτει, εκτός από το κεντρικό γήπεδο, ένα ακόμα με φυσικό χόρτο 10×10 και ένα πλαστικό 7×7. Το κεντρικό γήπεδο έχει χρησιμοποιηθεί σε επίσημους αγώνες σαν έδρα από τον Φωστήρα Οβρυάς, στην Δ' εθνική το 2003-2004.

Γήπεδο Λάππα
Βρίσκεται στο χωριό Λάππα και χρησιμοποιείται από τον Ατρόμητο Λάππα. Το 2006 τοποθετήθηκε φυσικός χλοοτάπητας.

Γήπεδο Βουπρασίου
 
Βρίσκεται στο χωριό Βουπράσιο και είναι η έδρα του Α.Ο. Βουπρασίου που αγωνίζεται στις μικρές κατηγορίες της Ε.Π.Σ. Αχαΐας. Κατά καιρούς έχει χρησιμοποιηθεί ως έδρα στην Δ' Εθνική από σωματεία της Αχαΐας. Έχει φυσικό χλοοτάπητα.

Γήπεδο Άνω Αλλισού
Βρίσκεται στον Αλλισός και είναι έδρα του Λέοντα Αλισσού,
έχει φυσικό χλοοτάπητα που τοποθετήθηκε το 2003.

Γήπεδο Αιγείρας
Βρίσκεται στο χωριό Αιγείρα και είναι έδρα της Θύελλας Αιγείρας. Έχει πλαστικό χλοοτάπητα και ξύλινη κερκίδα 100 θέσεων.

Γήπεδο Ζήριας
Βρίσκεται στο χωριό Ζήρια. Έχει φυσικό χόρτο.

Δήμοτικό Γήπεδο "Ανδρέας Κάνιστρας" (Ζαρουχλέικα)
Ανήκει στον Δήμο της Πάτρας και αγωνίζονται σε αυτό πολλά σωματεία της Πάτρας. Έχει ξύλινη κερκίδα χωρητικότητας 50 θεατών. To 2007 τοποθετήθηκε πλαστικός χλοοτάπητας.

Δημοτικό Γήπεδο Σαραβαλίου

Κατασκευάστηκε το 1982.  Η έκταση αγοράστηκε μετά από έρανο που έγινε τότε στο χωριό.Είναι δημοτικό γήπεδο, που ανήκει στον Δήμο Μεσσάτιδος. Είναι η φυσική έδρα του Αχαιού Σαραβαλίου, ενώ χρησιμοποιείται και από πολλά σωματεία της Πάτρας για έδρα. To 2007 τοποθετήθηκε πλαστικός χλοοτάπητας.

Γήπεδα ξερά

Γήπεδο Προσφυγικών

Κατασκευάστηκε το 1925. Είναι το 3ο αρχαιότερο γήπεδο στην Ελλάδα μετά το Καραϊσκάκη και την Λεωφόρο. Ανήκε στον Ολυμπιακό Πατρών. Μετά το 1967 πέρασε στον Α.Π.Σ. Πάτραι και σήμερα ανήκει στην Ε.Π.Σ. Αχαΐας. Ανακαινίσθηκε το 1999. Έχει χωρητικότητα: 2.500 θεατές.και διαθέτει προβολείς.

Βοηθητικό Γήπεδο Θύελλας (ξερό)
 
Κατασκευάστηκε το 1992 ανήκει στην Θύελλα Πατρών. Η χωρητικότητα του ανέρχεται στους 200 θεατές. Χρησιμοποιείται από τις ομάδες υποδομής της Θύελλας, αλλά και από πολλά σωματεία της Πάτρας, σαν έδρα.

Δημοτικό Γήπεδο Μιντιλογλίου

Χωρητικότητα 200 θεατών, με πλαστικά καθίσματα. ανήκε στον Δήμο Παραλίας που πλέον έχει συγχωνευτεί στον νέο Δήμο Πατρέων και είναι η έδρα του Αστέρα Μιντιλογλίου.

Γήπεδο Σαγαίικων
Κατασκευάστηκε το 1989 και είναι έδρα του Εθνικού Σαγαίικων.

Γήπεδο Πέτα
Κατασκευάστηκε το 1985 και είναι έδρα της Δόξας Πέτα.

Γήπεδο Πετεινών (Εγλυκάδα)

Ανήκει στον Α.Ο. Πετεινοί, ο οποίος εδρεύει στην συνοικία του Αγίου Νεκταρίου. Είναι κατασκευασμένο στην συνοικία της Εγλυκάδας, στην παλιά χωματερή της Πάτρας.

Γήπεδο Λεύκας

Είναι κατασκευασμένο σε νοικιασμένη, ιδιόκτητη έκταση. Ανήκει στον Ηρακλή Λέυκας.

Δημοτικό Γήπεδο Πετρωτού

Βρίσκεται στον Δήμο Μεσσάτιδος και είναι η φυσική έδρα του Ικάρου Πετρωτού. Χρησιμοποιείται για έδρα από πολλά σωματεία της Πάτρας. Έχει επιπλέον ένα γήπεδο με πλαστικό 7×7.

Γήπεδο Κάτω Καστριτσίου

Είναι η έδρα τής Φλόγας Κάτω Καστριτσίου , αλλά το χρησιμοποιούν πολλά σωματεία της Πάτρας. Βρίσκεται δίπλα στις εγκαταστάσεις του Πανεπιστημίου Πατρών.

Γήπεδο Προαστείου
Ανήκει στην Α.Σ. Νίκη Προαστείου. Έχει 700 θέσεις με πλαστικά καθίσματα. Βρίσκεται δίπλα στο ΚΤΕΟ Πάτρας και δίπλα στην 1η έξοδο του περιμετρικού Πάτρας. Σε απόσταση 500 μέτρων βρίσκεται το Κλειστό "Δημ.Τόφαλος". Χρησιμοποιείται από πολλά σωματεία της Πάτρας.

Γήπεδο Βραχναίικων

Βρίσκεται στα Βραχναίικα, είναι δημοτικό γήπεδο και αγωνίζεται σε αυτό ο Διαγόρας Βραχναιίκων.

Γήπεδο Α.Π.Σ. Ζαβλανίου

Βρίσκεται στην συνοικία "Γούβα" στην Ανθούπολη της Πάτρας. Ανήκει στον Α.Π.Σ. Ζαβλάνι, αλλά χρησιμοποιείται και από τον Αίας Ανθούπολης.

Γήπεδο Α.Ο. Περιβόλας
Κατασκευάζεται τώρα στην Εγλυκάδα πάνω στην παλιά χωματερή της Πάτρας και δίπλα από αυτό των Πετεινών.

Γήπεδο Χαλανδρίτσας

Βρίσκεται στην Χαλανδρίτσα, έδρα του Δήμου Ερυμάνθου είναι γήπεδο με αποδυτήρια, με χώμα (ξερό), σε λίγο καιρό αναμένεται να έχει πλαστικό χορτάρι. Είναι έδρα του Α.Π.Σ. Δόξα Χαλανδρίτσας με παρουσίες στην Α΄ και Α1΄ κυρίως αλλά και στη Β΄ κατηγορία της Ε.Π.Σ. Αχαΐας τα τελευταία χρόνια. Θεωρείται μία από τις πιο καυτές έδρες της Πάτρας.

Γήπεδο Σταυροδρομίου

Βρίσκεται στο χωριό Σταυροδρόμι, έδρα του Δήμου Τριταίας, στην κορυφή ενός λόφου ένα χιλιόμετρο έξω από το χωριό. Είναι έδρα του Α.Ο. Τριταιικού, ενώ παλιά ήταν έδρα του Α.Ο. Σταυροδρομίου ο οποίος δεν υπάρχει σήμερα.

Γήπεδο Βασιλικού

Βρίσκεται στο χωριό Βασιλικό στην Δημοτική ενότητα Φαρρών του Δήμου Ερυμάνθου και είναι έδρα του Α.Ο. Βασιλικού.

Γήπεδο Δρεπάνου
Βρίσκεται στο χωριό Δρέπανο και αγωνίζεται σε αυτό ο Α.Ο. Δρεπάνου με παρουσίες στην Γ΄ κυρίως αλλά και στη Β΄ κατηγορία της Ε.Π.Σ. Αχαΐας.

Δημοτικό Γήπεδο Αιγείρας (San Christo)
Βρίσκεται στο χωριό Αιγείρα και σε αυτό αγωνίζεται ο πρωταθλητής Αιγείρας, Παναιγειρατικός. Ανακαινίστηκε το 1999. Ονομάστηκε San Christo από τον παίκτη της ομάδας, Χάρη Πλούμη, προς τιμήν του προέδρου της ΠΑΕ Παναιγειρατικός, Χρήστου Κατσούρη.

Άλλα ξερά γήπεδα
Γήπεδο Αχιλλέα Αγυιάς
Γήπεδο Σουλίου "Μάκης Ηλιόπουλος"
Γήπεδο Καμινίων
Γήπεδο Ερυμάνθειας
Γήπεδο Ρωμανού
Γήπεδο Κ.Ε.Τ.Χ.
Γήπεδο Νιφορέικων
Γήπεδο Χαλανδρίτσας
Γήπεδο Ισώματος
Γήπεδο Λακόπετρας
Γήπεδο Μετοχίου
Γήπεδο Μπεγουλακίου
Γήπεδο Απιδεώνα
Γήπεδο Λιμνοχωρίου
Γήπεδο Κρίνου
Γήπεδο Μαζαρακίου
Γήπεδο Λουσικών
Γήπεδο Πλαστήρα (Αίγιο)
Γήπεδο Ροδιάς
Γήπεδο Νικολέικων
Γήπεδο Βαλιμίτικων
Γήπεδο Λόγγου
Γήπεδο Τέμενης
Γήπεδο Ακράτας
Γήπεδο Διακοπτού
Γήπεδο Ζαχλωρίτικων
Γήπεδο Μελισσίων
Γήπεδο "ΤΙΤΑΝ" (Αραχωβίτικα)
Γήπεδο Σκεπαστού
Γήπεδο Αγίου Βασιλείου
Γήπεδο Ροΐτικων
Γήπεδο Σταροχωρίου
Γήπεδο Σελλών
Γήπεδο Κουνινάς
Γήπεδο Ριόλου

Αχαια
Γηπεδα